Document ID: /roh_data/filtered/fineweb-2-filterrobots_roh.jsonl.gz/18057

Tranter ils onns 1991 fin 2014 han 447 purs commess suicidi. Fertant che la rata da suicidi tar auters umens en la champagna è ì enavos cuntinuadamain, è ella creschida tar ils purs dapi l'onn 2003. Purs han tenor il studi ina ristga da suicidi ch'è 37% pli auta ch'umens en autras professiuns.
La presidenta dal telefon d'agid per ils purs declera la raschun surtut cun temas da l'avegnir, quitads da daners, problems da chattar in successur u er la solitariadad.
Las datas ha l'universitad da Berna da radund 90'000 purs. Las cifras consterneschian e laschan be s'imaginar tge destins che giaschian davostiers, ha ditg il president da l'Uniun da purs, Markus Ritter.
RR novitads 09:00